b'\n_START_ARTICLE_\nRowe\xc3\xafta\n_START_SECTION_\nCaracter\xc3\xadstiques\n_START_PARAGRAPH_\nLa rowe\xc3\xafta \xc3\xa9s un borat de f\xc3\xb3rmula qu\xc3\xadmica Ca\xe2\x82\x82Mn\xe2\x82\x82\xc2\xb2\xe2\x81\xbaB\xe2\x82\x84O\xe2\x82\x87(OH)\xe2\x82\x86. Cristal\xc2\xb7litza en el sistema ortor\xc3\xb2mbic. La seva duresa a l\'escala de Mohs \xc3\xa9s 5. \xc3\x89s l\'an\xc3\xa0leg amb mangan\xc3\xa8s de la fedorovskita, amb la qual fa una s\xc3\xa8rie de soluci\xc3\xb3 s\xc3\xb2lida._NEWLINE_Segons la classificaci\xc3\xb3 de Nickel-Strunz, la rowe\xc3\xafta pertany a "06.DA: Nesotetraborats" juntament amb els seg\xc3\xbcents minerals: b\xc3\xb2rax, tincalconita, hungchao\xc3\xafta, fedorovskita, hidroclorborita, uralborita, borcarita, numano\xc3\xafta i fontarnau\xc3\xafta.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba en petits filons hidrotermals que travessen minerals de zinc, mangan\xc3\xa8s i ferro precambri\xc3\xa0 metamorfosejat, on es troba associada a willemita. Va ser descoberta l\'any 1937 a la mina Franklin, Franklin, al comtat de Sussex (Nova Jersey, Estats Units). Tamb\xc3\xa9 ha estat descrita al dip\xc3\xb2sit de bor de Solongo (Buri\xc3\xa0tia, R\xc3\xbassia) i a la mina Fuka (illa de Honshu, Jap\xc3\xb3).'